ຢາປາບສັດຕູພືດແມ່ນມີອັນຕະລາຍຕໍ່ຄົນເຮົາ ແຕ່ລະດັບຄວາມອັນຕະລາຍອາດຕ່າງກັນ ໂດຍທົ່ວໄປແລ້ວຄວາມອັນຕະລາຍຈະຕິດບອກຕາມກະຕຸກຂອງຢາແຕ່ລະຊະນິດ ຕົວຢ່າງ ຢາປາບສັກຕູພືດທີ່ນຳເຂົ້າຈາກໄທ.
ທີ່ນຳໃຊ້ຫຼາຍໃນລາວ ເຊິ່ງສັນຍາລັກທີ່ສະແດງໃຫ້ເຫັນຄື ສີແດງໝາຍເຖິງໝາຍເຖິງອັນຕະລາຍຫຼາຍ, ສີເຫຼືອງໝາຍເຖິງອັນຕະລາຍ ແລະ ສີຟ້າໝາຍເຖິງຕ້ອງລະມັດລະວັງ. ນອກຈາກນັ້ນ, ຍັງມີບັນດາສັນຍາລັກຕ່າງໆທີ່ເຮົາຄວນຮູ້ໃນການນຳໃຊ້ສານເຄມີ.
ຢາປາບສັດຕູພືດເປັນອັນຕະລາຍເຖິງຊີວິດໂດຍອີງຕາມປັດໃຈທີ່ສຳຄັນເຊັ່ນ ລະດັບຄວາມເປັນພິດຂອງສານເຄມີ, ປະລິມານ, ຂະໜາດຂອງຄົນ, ຊ່ອງທາງໄດ້ຮັບສານເຄມີ ໂດຍລວມແລ້ວຜົນກະທົບຂອງຢາປາບສັດຕູພືດຕໍ່ຄົນອາດຈັດແບ່ງເປັນສອງລັກສະນະຄື: ຜົນກະທົບໂດຍທັນທີ ຫຼື ໄລຍະສັ້ນ ແລະ ຜົນກະທົບໃນໄລຍະຍາວ.
ອາການເຫຼົ່ານີ້ອາດເກີດຈາກພະຍາດອື່ນ, ແຕ່ສຳລັບຜູ້ທີ່ສີດຢາປາບສັດຕູພືດຈະມີອາການດັ່ງທີ່ກ່າວມາຂ້າງເທີງນັ້ນ ບາງຄັ້ງຜູ້ສີດອາດຈະບໍ່ຮູ້ວ່າອາການນັ້ນເກີດຈາກການສີດຢາປາບສັດຕູພືດ.
ຜົນກະທົບໃນໄລຍະຍາວ: ເກີດຂຶ້ນພາຍໃນຫຼາຍເດືອນ ຫຼື ຫຼາຍປີ. ການສະສົມເຄມີຈາກຢາປາບສັດຕູພືດໃນຮ່າງກາຍອາດນຳໄປສູ່ບັນຫາສຸຂະພາບເຊັ່ນ:
– ການລຸລູກຂອງແມ່ຍິງຖືພາ.
– ການເກີດເດັກນ້ອຍທີ່ເປັນພິການ ຫຼື ຮ່າງກາຍບໍ່ສົມບູນ.
– ເປັນພະຍາດຜິວໜັງ, ຊ້ຳເຮື້ອ.
– ມີບັນຫາກ່ຽວກັບລະບົບປະສາດເຮັດໃຫ້ມີອາການເຈັບຫົວ, ຄວາມຈື່ຈຳບໍ່ດີ, ສະມາທິສັ້ນ, ເປັນໂລກນອນບໍ່ຫຼັບ.
– ເປັນມະເຮັງເຊັ່ນ: ມະເຮັງເຕົ້າຮົມ, ຕັບ, ລຳໄສ້, ສະໝອງ ແລະ ເລືອດ.